VARAAIT
Tere tulemast taas "Varaaita"!
Kas oled märganud, et sõnadel on tohutu mõju?
On väga tähtis, kuidas me räägime, kuidas end väljendame.
On üks isik, kelle sõnad mõjutavad meid ohkem, kui kellegi teise omad.
Täna jätkame kolmeosalist sarja "CSI naatsaretlase juhtum".
CSI on lühend sõnadest "Crimes Scene Investigation."
Tahaks muuta seda meie puhul Christ Scene Investigationiks.
Aeg-ajalt tehakse nendes osades hääleanalüüsi.
Igal inimesel on sama ainulaadne hääl, nagu sõrmejäljedki.
Vahel on mõne inimese hääleanalüüs lahendanud kogu mõrva uurimise.
Soomes on viimastel aastatel äratanud tähelepanu Ulvila surma
uurimisega seoses kuulatud lindistused. Saab näha, mis tuleb.
Selles osas me vaatleme Jeesuse kõnesid.
Jeesus pidas enamuse oma kõnedest Galileas Geneetsareti järve ääres.
Neist ei ole hääleproovi, kuid nende sisu kohta on tõendusmaterjali.
Nende mõju on kaugele näha.
Kuidas erinesid Jeesuse kõned teiste kõnedest?
Millest Ta rääkis? Mis oli Tema sõnumi tuumaks?
Nendele küsimustele vastame tänases "Varaaida" osas.
Asume asja kallale!
VARAAIT
Jeesuse kõned olid täiesti erinevad teiste inimeste kõnedest.
Jeesusel oli täiesti teistsugune autoriteet.
Kui Jeesus kõne lõpetas, olid inimesed hämmastunud.
Näiteks Matteuse evangeeliumi 7. peatükis öeldakse:
"Ja sündis, kui Jeesus oli lõpetanud need kõned, et rahvahulgad
hämmastusid tema õpetusest; sest ta õpetas neid nõnda nagu see,
kellel on meelevald, ja mitte nõnda nagu nende kirjatundjad."
Kui inimesed Jeesust kuulasid, siis Ta ei rääkinud kurtidele kõrvadele.
Neis ei spekuleeritud ega laenatud teiste mõtteid, uurimusi, avastusi.
Need mõjutasid kuulajate elu väga jõuliselt.
Isegi Jeesuse vastased jäid Teda kuulama.
Johannes räägib, kuidas variserid, ülempreestrid ja Jeruusalemma
vaimulik eliit saatis oma teenrid Jeesust kinni võtma.
Teenrid aga naasid ilma naatsaretlaseta ning selgitasid,
et kunagi pole inimene rääkinud nii, nagu see mees räägib.
Variserid küsisid, et kas teiegi olete eksitatud, kas te olete segi.
Miks oli Jeesuse sõnadel selline mõju?
Need olid Jumala sõnad.
Jeesusel oli ja on suurem autoriteet kui kellelgi teisel, Ta on Jumal.
Ta ütles seda mitmel korral otse.
Eriti Johannese evangeeliumis.
Kui Jeesus rääkis, rääkis Jumal. Looja rääkis, Kõigeväeline rääkis.
Seepärast mõjuvad Jeesuse sõnad teisiti ka tänapäeval.
Teisiti kui ükskõik millise poliitiku sõnad, kui ükskõik kelle sõnad.
Ka meie võime oodata, et rääkides Jeesusest ja laenates Tema mõtteid
ja sõnu, mõjutavad need inimese sisemust ja muudavad ka vihamehi,
Jeesuse vastaseid.
Jeesus ise ütles seda.
Ta ütles, et Tema sõnad erinevad kõigi teiste sõnadest ka püsivuses.
Ta ütles:
"Taevas ja maa hävivad, kuid minu sõnad ei hävi mitte!"
Markuse evangeeliumi 13. peatükk.
Johannese evangeeliumis Ta kirjutab:
"Kes mind põlgab ega võta vastu minu sõna, sellel on oma kohtumõistja.
Sõna, mis ma olen rääkinud, see mõistab tema üle kohut viimsel päeval."
Suurem osa selle maailma sõnadest kaob unustusse.
Kes mäletab kõiki maailma sõnu?
Kes jõuab neid kuulata ja lugeda?
Jeesuse sõnad erinevad neist kõigist.
Jeesuse sõnad on tõe mõõdupuu.
Meie üle mõistetakse kord kohut Tema sõnade kohaselt.
Piibli kohaselt on Tema sõnad tõde.
Seepärast on neil nii suur mõju.
Jeesuse kõne erines teistest, kuna Ta rääkis armastusega.
Tema kõnes oli lisaks autoriteedile ka erakordne armastus.
Kui variserid tabasid naise abielu- rikkumiselt, üllatas Jeesus kõiki.
Johannes kirjutab:
"Ent Jeesus ajas enese sirgu ega näinud kedagi muud kui naist;
ja ta ütles naisele: "Naine, kus on need sinu süüdistajad?
Ega keegi ole sind hukka mõistnud?"
Naine vastas: "Mitte keegi, Issand!" Jeesus ütles:
"Ega minagi sind hukka mõista; mine ja ära tee enam pattu!"
Jeesuse sõnad olid ühtaegu nii tõsised kui ka armastavad.
Samaaegselt kui Jeesus näitas tõde, osutas Ta ka mõistmist ja armastust.
Kujutle olukorda, kus su laps on teinud midagi tõesti valesti.
Lõhkunud midagi või rikkunud kõiki võimalikke reegleid tahtlikult.
On raske osutada heakskiitu siis, kui tahaks teist sõimata.
Me kardame, et meie sõnadel pole enam kaalu, kui osutame heakskiitu.
Piibel räägib mehest, keda huvitas Jeesuse õpetus ja ta küsis,
milline käsk on suurim.
Kui Jeesus oli vastanud, ütles mees, et on järginud neid lapsest saadik.
Siis Jeesus vaatas teda ja armastas teda ja ütles talle:
"müü ära kõik, mis sul on, ja jaga vaestele, ja sul on siis varandus
taevas; ja tule ning järgi mind!"
Piibel ütleb, et ta sai kurvaks, kuna tal oli palju vara.
Ehkki Jeesus oli murelik ja pettunud selle mehe suhtumise pärast,
armastas Jeesus teda ikkagi. Vaatas teda armastusega.
Sest Jeesus armastab.
See suhtumine on näha ja tunda igas Tema sõnas.
Jeesus rääkis alati lähtudes suhtest, Ta rajas alati suhte inimestega -
nendega, kellele Ta rääkis.
Kui inimene nõustus selle suhtega, siis Jeesuse sõnad mõjusid.
Ehkki inimene ei teinud alati nende järgi, need mõjusid ikkagi.
Kuidas kasvasid nii erinevad mehed maailmamuutjateks kolme aastaga?
Kuna Jeesus oli koos nendega.
Tal oli nendega lähedane suhe.
Johannes kirjutab:
"Sellest ajast läksid paljud tema jüngrid ära ta järelt ega kõndinud
enam temaga. Siis Jeesus ütles neile kaheteistkümnele:
"Kas ka teie tahate ära minna?"
Siimon Peetrus vastas temale: "Issand, kelle juure me läheme?
Sinul on igavese elu sõnad, ja me oleme uskunud ja tunnud,
et sina oled Jumala Püha!"
Kuhu me võiksime minna, Jeesus?
Äkki abikaasade juurde?
Äkki selle elu juurde, mis nad seljataha olid jätnud?
Valikuvariante oleks olnud.
Suhtest Jeesusega oli saanud nende kodu.
Neile tähendasid Jeesuse sõnad enam kui miski muu.
Miks Jeesuse õpetus mõjutas inimesi nii tugevalt?
Ta oli Jumal - jah, tal oli kogu võim - jah,
Ta armastas - eriti mõjuv asi.
Tema eeskuju oli kooskõlas Tema sõnadega.
Ta armastas praktiliselt.
Miks meie sõnad ei mõjuta alluvaid või lapsi, kolleege, sõpru, sugulasi
või kogudusekaaslasi või ühiskonda?
Ehk seepärast, et me elame teisiti, kui me ütleme.
Mind aitab kasvatuse kolmnurk, millest varasemas saates rääkisime.
Me elame sõnade kultuuris, sõnad mõjutavad, sõnades on jõud - tõsi,
määratud tingimustel.
Meie sõnad mõjutavad inimesi vähe, kui meil pole usalduslikku suhet.
Suhe on kõige tähtsam asi kogu kommunikatsioonis.
Tähtsuselt järgmine on oma eeskuju.
Kui meie elu erineb meie sõnadest, ei võta keegi meid tõsiselt.
Sõnad on jäämäe tipp.
Need mõjuvad seda enam, mida enam vastavad tõele ja mida lähedasem
suhe meil inimesega on.
See paistab Jeesuse elus. Kogu aeg.
Ta lõi alati suhte inimesega, lühema või pikema.
Tema elu kinnitas Ta tõeseid sõnu.
Seepärast need mõjusid ja mõjuvad nii metsikult.
Kui me üldse tahame kedagi mõjutada, peab meil olema suhe selle inimesega
ja meie elu peab olema kooskõlas meie sõnadega.
Kolmandaks, Jeesuse sõnades oli nii autoriteet kui armastus.
Piiblis on Jeesuse kõnes tooniandvad tähendamissõnad.
Jeesus rääkis võrdpiltides.
Üks näide on kuulus tähendamissõna külvajast:
"Sel päeval väljus Jeesus sealt kojast ja istus maha mere ääre.
Ja palju rahvast kogunes tema juure, nii et ta pidi astuma paati ja
maha istuma. Ja kõik rahvas seisis rannal.
Ja ta rääkis neile palju tähendamis- sõnadega ning ütles:
"Vaata, külvaja läks välja külvama. Ja kui ta külvas,
kukkus muist tee ääre, ja linnud tulid ja sõid selle ära.
Muist kukkus kaljuse maa peale, kus tal ei olnud palju mulda.
Ja see tärkas ruttu, sest tal ei olnud sügavat maad.
Aga kui päike tõusis, kõrbes ta, ja et tal ei olnud juurt, kuivas ta ära.
Muist kukkus ohakate sekka ja ohakad tõusid ja lämmatasid selle.
Aga muist kukkus hea maa peale ja kandis vilja, mõni iva sada seemet,
mõni kuuskümmend ja mõni kolmkümmend.
Kellel kõrvad on, see kuulgu!"
Seda tähendamissõna on kutsutud kõigi tähendamissõnade emaks.
Lisaks võrdlusele Jumala sõna mõjust, on see ka võrdlus võrdlustest.
Jeesus rääkis tähendamissõnadega kõik, mis tuli meelde jätta.
Neist jäi meelde lugu ise, mida võis hiljem sobitada, kui seda osati.
Jeesus kasutas igapäevasest elust tuttavaid võrdlusi.
Nii ka näide külvamisest oli kõigile tuttav.
Meil on seda raskem mõista, sest põllumaa polnud alati haritud.
Põllud olid väiksemad, mullakiht oli õhuke ja tihti oli kive ja juurikaid.
Vihma oodates ta puhastas maa taimedest ja vahetult enne vihma
viskas ta nisu või odra seemneid, tavaliselt käsitsi.
Ta üritas visata sinna, kus on kasvu jaoks sobiv maa.
Külvaja püüdis tabada head maad.
Ei saanud vältida külvi ebaõnnestumist.
Kõik paistis ühtviisi hallikaspruun.
Peale külvamist kraapis külvaja maapinda puust ogadega äkkega
ja jäi vihma ootama.
Alles peale vihma hakkasid seemned idanema ja kasvama.
Jeesus rääkis, et seemned kukkusid nelja erinevasse pinnasesse -
teerajale, kivisele maale, umbrohu sekka ja heale maale.
Lisades võrdluse lõppu juudi rabidele omase üteluse:"Kellel on kõrvad,
see kuulgu", viidates Jeesuse tähendamissõnade mõttele.
Tähendamissõnad olid nagu laste aaretekarbid, mis avanevad koodiga.
Kui kood on vale, jääb karp suletuks.
Kui kuulaja suhtumine rääkijasse - Jeesusesse on vale,ei avane võrdum.
Ka jüngrid imestasid Jeesuse kombe üle kasutada tähendamissõnu.
Nad tulid Jeesuse juurde ja ütlesid Talle:
"Siis jüngrid astusid ta juure ja ütlesid temale:
"Mispärast sa räägid tähendamis- sõnadega?" Tema kostis ning ütles:
"Teile on antud mõista taevariigi saladusi, neile aga ei ole antud.
Sest kellel on, sellele antakse, ja tal on küllalt;
aga kellel ei ole, sellelt võetakse ka see, mis tal on! Sellepärast
ma räägin neile tähendamissõnadega, et nad nähes ei näeks ja
kuuldes ei kuuleks ega mõistaks!
Ja nende kohta läheb täide prohvet Jesaja ennustus, mis ütleb:
"Kuuldes te kuulete ega mõista, ja nähes te näete ega taipa!
Sest sellesinase rahva süda on tuimaks läinud ja nad kuulevad
raskesti oma kõrvadega ja sulevad oma silmad,
et nad silmadega ei näeks ja kõrvadega ei kuuleks ja
südamega ei mõistaks ega pöörduks, et mina neid parandaksin!"
Matteuse 13. peatükk.
Jeesuse vastus näitab, et tegelikult vastab võrdlus külvajast küsimusele.
Kõik sõltub sellest, kuidas me võtame kuuldu vastu,
milline on meie südame pinnas.
Sõnum jumalariigist on saladus.
Jumal avab seda evangeeliumi kuulutuse ja õpetuse kaudu.
See eeldab avatust Jumalale, vastuvõtlikku meelt.
Kui sa tahad uskuda Jeesust ja Tema sõnu, siis sa saad selle,
mida Ta oma sõnades lubab.
Kui sa ei taha uskuda Jeesusesse, liigud sa täiesti teises suunas
ja jääd Jumala armust ilma ega mõista Jeesuse sõnu.
Kas oled kunagi kohanud inimest, kes ütleb, et ma olen küll üritanud
lugeda, aga ma ei saa midagi aru sellest, ma ei jaksa seda lugeda.
Avatus Jumalale avab inimese evangeeliumile.
Jumal ei oota meilt muud kui avatud meelt Tema ja Ta sõnade suhtes.
Neile, kes ei tahtnud uskuda, said Jumala sõnad kohtumõistjaks
ning juhtisid neid kõrvalteele.
Näiteks oli tähendamissõna külvajast neile vaid põlluharimise õppetund.
Juutide suhtumine oli paadunud.
Jeesus laenab siin Jesaja raamatut, kus Jumal manitseb rahvast
kurtide kõrvade, pimedate silmade ja paadunud südamete pärast.
Kui Jeesus seda rääkis, valitses juute samasugune kurtus ja pimedus.
Sellist suhtumist pole kerge murda.
Sellise suhtumisega uuritakse ka Jeesuse sõnu nii, nagu tahetakse.
Selline suhtumine jätab inimese väljapoole Jeesuse sõnu.
Mu hea sõber saatis mulle kirja "Last pass" arvutiprogrammi kohta.
Ma ei saanud sellest midagi aru.
Mul polnud sellele mingit kohta ega vajadust sel hetkel.
See on programm, kus ühe salasõnaga saab hallata kõiki salasõnu.
Lõpuks tuleb meeles pidada ainult üht salasõna.
Alles siis kui Jaakko seletas seda, sain ma aru, millega on tegu
ja et ma vajan seda teenust.
Või et sellest võiks olla kasu.
Ma sain aru, milles on asi, kui ma tahtsin aru saada.
Enne ma ei saanud aru, kuna mul oli ükskõik, mul polnud seda tarvis.
Üks põhjus, miks Jeesuse õpetus käib üle mõistuse, on see,
et inimesel pole mingit kategooriat, kuhu need sõnad lahterdada.
Nagu mina ei saanud Last passist midagi aru.
Inimestel pole neile sõnadele kohta, kuhu neid sõnu maha panna.
Aga siis kui Jumal äratab inimeses patutunnetuse ja ta mõistab,
kui kaugel ta on Jumalast, kui Püha Vaim paneb meisse sisemise vajaduse,
siis vajame neid ja Jeesuse sõnad kaijavad väljakannatamatult kõvasti.
Ka jüngrid ei osanud avada seda laegast.
Nad palusid, et Jeesus seletaks lahti selle tähendamissõna.
Jeesus rääkis, et võrdlus kirjeldab nelja südant,
nelja moodust evangeeliumisse suhtuda.
Ühed said aru, teised ei saanud aru ja seetõttu kaotasid selle hea.
Ühed kuulevad ja pöörduvad, aga ei pea vastu evangeeliumiga kaasnevale.
Teise kuulevad ja pöörduvad, aga elumured viivad usu ära.
Mõned kuulevad evangeeliumit, usuvad seda ja aitavad teisi Jeesuse juurde.
Jeesuse sõnades on lisaks autoriteedile ja armastusele palju võrdlusi.
Need muudavad inimest, neis on tähelepanuväärne vägi.
Jesaja kirjutab:
"Sest otsegu vihm ja lumi tuleb taevast alla ega lähe sinna tagasi,
vaid kastab maad ja teeb selle sigivaks ning kandvaks, et see annaks
külvajale seemet ja sööjale leiba, nõnda on ka minu sõnaga,
mis lähtub mu suust:
see ei tule tagasi mu juure tühjalt, vaid teeb, mis on mu meele järele,
ja saadab korda, milleks ma selle läkitasin!"
Jesaja 55.
Samuti nagu vihm toob esile uut elu surnuna näival maal,
samuti loob Jumala sõna uut inimese sees. Selles on vägi.
Jumal on saatnud sõna maailma ja loob sõnaga seda, mida ta tahab.
Jumala Sõna kogub Jumala juurde inimesed, kes tahavad Jumalat
uskuda ja Tema peale loota.
Jeesuse sõnades on see eriline vägi.
Need loovad usku Temasse ja panevad inimese tegutsema Jumal tahtes.
Jeesus ütleb:
"Tõesti, tõesti ma ütlen teile, kes minu sõna kuuleb ja usub seda,
kes mind on läkitanud, sellel on igavene elu ja see ei tule mitte
kohtu alla, vaid on surmast läinud elusse!"
Jeesuse sõnad kingivad meile igavese elu.
Kui sa võtad vastu Tema tõe, Tema lepitustöö, saad sa
nende sõnade järgi igavese elu.
Sa saad patud andeks ja pääsed hukatusest.
Vähemalt mind lohutavad need sõnad väga.
Kui ma kuulen ja usun Jeesuse sõnu, elan ma juba nüüd igavest elu
ega näe kunagi igavest surma ja hukatust.
Igavene elu ei alga alles peale surma, vaid sel hetkel, kui sa võtad
vastu Jeesuse sõnad.
Palvetame koos!
Kui sa tahad paluda südamest Jumalat, siis lase käia!
Palvetame koos.
Jeesus tänu, et Sa oled rääkinud meiega. Oled rääkinud mitmel moel,
räägid autoriteediga, armastusega. Räägid tähendamissõnadega ja
Sa muudad meid oma sõnadega. Issand, Sa näed igaüht, kes praegu
mõtleb, kas see peab paika. Tänu, Jeesus, et Sina ise kinnitad ja
julgustad astuma samme, et inimene kutsub Sind oma ellu.
Tule Jeesus sellise inimese ellu praegu Püha Vaimu kaudu
ja tänu, et Sa vastad. Tänu, et annad igavese elu, mis algab
juba nüüd, mitte alles peale surma, Jeesuse nimel, Aamen!
Aitähh, et olid vaatamas "Varaaita"!
Kui sa tahad toetada seda saadet, võid helistada sellel numbril,
mis on ekraani allservas.
Mõte on, et helistades kohe peale saadet, toetad konkreetset sarja.
Helistades peale mõnda teist saadet, toetad teise sarja tootmist.
Seega, kui tahad toetada "Varaaita", helista nüüd!
Aitähh, et olid vaatamas! Jätkame kahe nädala pärast.
Nägemist!
Tõlge: Ülle Kapanen